Ved et grundlovsforhør ved retten i Aalborg onsdag, blev en far og en søn varetægtsfængslet til 10. februar. Det skriver P4 Nordjylland. De sigtes for at have sat ild til farens bopæl nær Hobro. Den 19-årige søn satte angiveligt ild til farens hus nytårsnat sammen med nogle kammerater. Sigtelsen går på at faren skulle have opfordret sønnen til ildspåsættelsen, med henblik på at få udbetalt forsikringssummen. Huset var ubeboet. Grundlovsforhøret foregik for lukkede døre af hensyn til efterforskningen, politiet har oplyst at der skal afhøres flere personer i sagen.

Opsummering:
Far og søn er sigtet for at have sat ild på farens bopæl nær Hobro.